Marko Tomaš
Marko Tomaš (Ljubljana, 19. prosinca 1978.), bosanskohercegovački pjesnik, novinar i urednik.

Biografija 

Rođen je 19. prosinca 1978. u Ljubljani. Osnovnu školu pohađao u Mostaru i Somboru, gdje je završio gimnaziju. Vrativši se u Mostar upisao je redoviti studij prava i izvanredni studij bosanskoga jezika i književnosti. Nakon dvije godine prekinuo je studije i zajedno s prijateljima osnovao Alternativni institut, udrugu za multimedijalne umjetničke projekte, te pokrenuo časopis za književnost Kolaps i ediciju Kolaps book production, gdje je bio urednik. Od 2001. do 2003. boravio je u Sarajevu na privremenom radu. Od rujna 2003. živi i radi u Zagrebu.

Poeziju i novinske tekstove objavljivao u bosanskohercegovačkim (Kolaps, Album, Dani, Iza i Diwan), hrvatskim (Quorum i Zarez) i poljskim listovima (Kartki i Ha!art). God. 2000. zajedno s M. Begićem, N. Ćišićem i V. Gatalom objavio u izdanju L'Obliqua iz Brescie skupnu zbirku poezije L'amore al primo binocolo. God. 2002. izdao prvu samostalnu zbirku poezije S rukama pod glavom.

Djela 

 L'amore al primo binocolo (s M. Begićem, N. Ćišićem i V. Gatalom). Brescia 2000.
 Tri puta trideset i tri jednako (s M. Begićem i N. Ćišićem). Mostar 2001.
 S rukama pod glavom. Zagreb 2002. (online 2005)
 Mama, ja sam uspješan. Zagreb 2004.
 Život je šala. 2005.
 Marko Tomaš i druge pjesme. Zagreb, Sarajevo 2007.
 Zbogom, fašisti. Zagreb 2009. (online 2016)
 Bulevar narodne revolucije. Zagreb 2013.
 Varanje smrti : izabrane pesme. 2014.
 Ivica Osim : utakmice života. Zenica 2014.
 Kolodvor i paranoja. 2015.
 Odrastanje melankolije. 2015.
 Crni molitvenik. Zagreb 2015.
 Regata papirnatih brodova. Zagreb 2017.

Izvori

Eksterni linkovi 

 Tomaš, Marko na Besplatne elektroničke knjige

Bosanskohercegovački pjesnici
Bosanskohercegovački novinari